

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 19.014 din 20.03.2020**

***Data publicării pe site: 20.03.2020***

***A N U N Ț***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre*** *privind aprobarea suspendării taxelor prevăzute de HCLM nr. 106/25. 04. 2019 și HCLM 246/26. 09. 2019 în vederea sprijinirii IMM-urilor și persoanelor fizice pe durata stării de urgență și reducerea acestora în perioada următoare acesteia*

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***30 martie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind aprobarea suspendării taxelor prevăzute de HCLM nr. 106/25.04.2019 și HCLM 246/26.09.2019 în vederea sprijinirii IMM-urilor și persoanelor fizice pe durata stării de urgență și reducerea acestora în perioada următoare acesteia”.***

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***30.03.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

 Întocmit,



**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Consilier local**

**Nr. 18.590 din 19.03.2020 Biró Csaba Szilveszter,**

 **Kovács Lajos-Alpár**

**Referat de aprobare**

 **privind suspendarea taxelor prevăzute de HCLM nr. 106/25. 04. 2019 și HCLM 246/26. 09. 2019 în vederea sprijinirii IMM-urilor și persoanelor fizice pe durata stării de urgență și reducerea acestora în perioada următoare acesteia**

Având în vedere situația de urgență decretată de președintele României, Klaus Iohannis, în data de 16 martie 2020, Decret nr. 195 din 16 martie 2020 privind instituirea stării de urgenţă pe teritoriul României și situația economică creată de prevederile decretului, pentru a veni în sprijinul întreprinderilor mici și mijlocii, al antreprenorilor și persoanelor fizice din municipiul Târgu Mureș și a atenua efectele posibil nefaste ale perioadei prin care trecem, considerăm că este necesară suspendarea taxelor locale prevăzute de HCLM 106/25. 04. 2019 și HCLM 246/26. 09. 2019. Cu acest proiect, Consiliul Local poate contribui la supraviețuirea IMM-urilor și a celorlalți actori economici, dar și a persoanelor fizice afectate de criza economică ce se prefigurează în următoarele luni, ajutându-i să-și păstreze angajații și să evite falimentul. Considerăm că o astfel de măsură, pe lângă salvarea mediului economic din municipiul Târgu Mureș, ar putea aduce o apreciere pozitivă a administrației locale a orașului.

 **Inițiator**

 **Biró Csaba Szilveszter,**

 **Kovács Lajos-Alpár**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Biró Csaba Szilveszter**

 **Kovács Lajos-Alpár**

#### H O T Ă R Â R E A Nr.\_\_\_\_\_\_\_

####  din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind aprobarea suspendării taxelor prevăzute de HCLM nr. 106/25.04.2019 și HCLM 246/26.09.2019 în vederea sprijinirii IMM-urilor și persoanelor fizice din municipiul Târgu Mureș pe durata stării de urgență și reducerea acestora în perioada următoare acesteia**

***Consiliul Local Municipal Târgu Mureș, întrunit în ședință extraordinară,***

Văzând Referatul de aprobare nr. /19.03.2020 prezentat de domnii consilieri Biró Csaba Szilveszter și Kovács Lajos-Alpár, privind suspendarea taxelor prevăzute de HCLM nr. 106/25.04. 2019 și HCLM 246/26.09.2019 în vederea sprijinirii IMM-urilor și persoanelor fizice pe durata stării de urgență și reducerea acestora în perioada următoare acesteia.

Ordonanța de urgență nr. 1 din 21 ianuarie 1999 privind regimul stării de asediu și regimul stării de urgență

Decret nr. 195 din 16 martie 2020 privind instituirea stării de urgenţă pe teritoriul României

Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H O T Ă R Ă Ș T E :**

**Art. 1.** Se aprobă suspendarea taxelor prevăzute de HCLM nr. 106/25.04.2019 și HCLM 246/26.09.2019 pe durata stării de urgență decretate în data de 16.03.2020, începând cu data publicării decretului.

**Art. 2**. Se aprobă reducerea cu 75% a taxelor prevăzute de HCLM nr. 106/25.04.2019 și HCLM 246/26. 09. 2019 timp de 6 luni de la ridicarea stării de urgență decretate în data 16.03.2020, Decret nr. 195 din 16 martie 2020 privind instituirea stării de urgenţă pe teritoriul României.

**Art. 3.** Se suspendă pe perioada stării de urgenţă taxarea parcărilor în Târgu Mureş.

**Art. 4.** Cu executarea prezentei hotărâri se încredințează Executivul Municipiului Târgu Mureș prin Direcția de specialitate.

**Art. 5.** În conformitate cu prevederile art. 252, alin.1, lit. c, art.255 din OUG.57/05.07.2019 privind Codul administrativ, și art.3, alin 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Viză de legalitate,**

**p. Secretar General al Municipiului Târgu Mureș**

 **Director executiv D.J.C.A.A.P.L.**

 **Buculei Dianora-Monica**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ.